กินยาคุมใน 1 แผงยังไม่หมดเลยค่ะกินไปแค่ 13 เม็ดแล้วลืมกินประมาณ 3 วันอีกวันนึงประจำเดือนมาค่ะ มีโอกาสที่จะท้องไหมคะ
สวัสดีค่ะ เมื่อลืมทานยาคุมกำเนิดไป 3 วัน เยื่อบุโพรงมดลูกย่อมขาดการกระตุ้นจากฮอร์โมนจากยา จึงหลุดลอกออกมากลายเป็นเลือดประจำเดือน คล้ายกับการที่เราทานยาคุมจนหมดแผงนั่นเองค่ะ ไม่ได้ผิดปกติอะไร และเป็นการแสดงว่า ไม่ได้มีการตั้งครรภ์เกิดขึ้นอย่างไรก็ตาม หลังจากนี้ หากได้มีเพศสัมพันธ์ ก็จะมีโอกาสตั้งครรภ์ได้ ดังนั้น หลังจากนี้ ควรใช้ถุงยางอนามัยป้องกัน และให้เริ่มทานยาคุมกำเนิดแผงใหม่ไปเลย แต่ในช่วง 7 วันแรก ควรใช้ถุงยางอนามัยป้องกัน หรืองดการมีเพศสัมพันธ์ไปก่อนค่ะ